Okresná prokuratúra Košice II 
Mojmírova 5, 040 46 Košice 1 	

Sp. zn. : 3 Pv 446/13/8803	Košice II, 2.2.2015
EEČ : 2-64-42-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa  Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 4.12.2013, spisová značka 3 Pv 446/13/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V trestnej veci vedenej proti obv. XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, ktorý spáchal na tom skutkovom základe, že v Košiciach pri OC na ul. Hemerkovej 36 dňa 05.07.2013 asi o 23.15 prechovával u seba igelitové vrecúško o rozmeroch 7,5x4 cm obsahujúce rastlinný materiál o hmotnosti 760 mg, zakúpený od neznámeho muža, ktorý bol následne podrobený analýze na Kriminalistickom a expertíznom ústave PZ s výsledkom, že ide o sušené konope - marihuanu s obsahom viac ako 20 mg účinnej látky THC, čo je možné považovať za 2 ( dve) obvykle jednorázové dávky drogy.

Uznesením prokurátora Okresnej prokuratúry XXXXX II zo dňa 4.12.2013, spisová značka 3 Pv 446/13/8803, bola určená obvinenému skúšobná doba v trvaní 12 mesiacov.
Odôvodnenie:
    Uznesením policajného orgánu OO PZ XXXXX - KVP, sp. zn. ORP-2678/KV-KE-2013 zo dňa 13.8.2013 bolo podľa 206 ods. 1 Trestného poriadku vznesené obvinenie XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona na tom skutkovom základe, že v Košiciach pri OC na ul. Hemerkovej 36 dňa 05.07.2013 asi o 23.15 prechovával u seba igelitové vrecúško o rozmeroch 7,5x4 cm obsahujúce rastlinný materiál o hmotnosti 760 mg, zakúpený od neznámeho muža, ktorý bol následne podrobený analýze na Kriminalistickom a expertíznom ústave PZ s výsledkom, že ide o sušené konope - marihuanu s obsahom viac ako 20 mg účinnej látky THC, čo je možné považovať za 2 ( dve) obvykle jednorázové dávky drogy.

XXXXX prokuratúry XXXXX II uznesením, sp. zn. 3 Pv 446/13 zo dňa 3.12.2013 podľa § 216 ods. 1 písm. a), c) Trestného poriadku podmienečne zastavila trestné stíhanie vedené proti obvinenému XXXXX pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 17.12.2013.

	Obvinený XXXXX počas určenej skúšobnej doby, ako to vyplýva zo správ OÚ XXXXX, OR PZ ODI XXXXX, MÚ MČ XXXXX - Sídlisko KVP a odpisu z registra trestov viedol riadny život a nedopustil sa ďalšej trestnej činnosti a ani priestupku a v súčasnosti sa voči menovanému nevedie žiadne iné trestné stíhanie.

Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

	Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor